Publication: Magyar Közlöny
Issue: MK-2011-57 (Year: 2011, Number: 57)
Era: contemporary
Section: – tartósan teljes mértékben hiányzik.” Ahogy az Alkotmánybíróság a 36/2000. (X. 27.) AB határozatában megállapította:
Paragraph Index: 558

– tartósan teljes mértékben hiányzik.” Ahogy az Alkotmánybíróság a 36/2000. (X. 27.) AB határozatában megállapította: „a Ptk. szerint a korlátozott cselekvõképesség és a cselekvõképtelenség között fokozatbeli különbség van. Míg az elõzõ esetben a belátási képesség nagymértékben csökkent, addig az utóbbi esetben teljesen hiányzik.” (ABH 2000, 241, 257.) 1.1. A Ptk. és az Mt. rendelkezései alapján a cselekvõképes és a korlátozottan cselekvõképes személyek létesíthetnek munkaviszonyt. Az Mt. 72. § (2) bekezdése szerint „korlátozottan cselekvõképes személy törvényes képviselõjének hozzájárulása nélkül is létesíthet munkaviszonyt”, a Ptk. 14/B. § (2) bekezdés c) pontja értelmében pedig „a korlátozottan cselekvõképes személy a gondnoka közremûködése nélkül is rendelkezik a munkaviszonyból, munkaviszony jellegû jogviszonyból, társadalombiztosítási, szociális és munkanélküli ellátásból származó jövedelme 50%-ával; annak erejéig kötelezettséget is vállalhat.” Cselekvõképtelen személy munkaviszony-létesítési és munkavégzési lehetõségérõl az Mt. nem rendelkezik. A Ptk. 15/A. § (1) bekezdése szerint „a cselekvõképtelen személy jognyilatkozata – a (2) bekezdésben foglalt kivétellel – semmis; nevében gondnoka jár el”, a (2) bekezdés pedig kimondja, hogy „[a] cselekvõképtelen személy maga is megkötheti azokat a csekély jelentõségû szerzõdéseket, amelyek a mindennapi életben tömegesen fordulnak elõ, és különösebb megfontolást nem igényelnek.” Nyilvánvaló, hogy ebbe az utóbbi körbe nem vonható a munkaviszony létesítése. Az Alkotmánybíróság megítélése szerint a belátási képesség tartós és teljes mértékû hiánya az önálló munkaviszony-létesítés természetes akadálya lehet, ugyanakkor a cselekvõképtelen személyek teljes kizárása a munkaviszony típusú foglalkoztatásból adott esetben alkotmányossági aggályokat vethet fel. A cselekvõképtelen személyeknek akár a rehabilitációhoz kapcsolódó foglalkoztatása is igényelhet a munkavégzéshez kapcsolódó speciális jogi kereteket. Az Alkotmánybíróság a továbbiakban ezt vizsgálta meg. 1.2. Az Sztv. 93. § (2) bekezdése a személyes gondoskodást nyújtó – adott esetben bentlakásos – szociális intézményre vonatkozó, az ellátás igénybevételével kapcsolatos szabályai között kimondja, hogy „ha az ellátást igénylõ személy cselekvõképtelen, a kérelmet, illetve indítványt – az érintett személy véleményét lehetõség szerint figyelembe véve – a törvényes képviselõje terjeszti elõ. A korlátozottan cselekvõképes személy a kérelmét, indítványát a törvényes képviselõjének beleegyezésével vagy – ha e tekintetben a bíróság a cselekvõképességét nem korlátozta – önállóan terjesztheti elõ.” A belátási képességük tartós és teljes hiányában lévõ személyek egy része ilyen típusú intézményben nyer elhelyezést. Az Sztv. 99/B–99/E. §-ai az ellátottaknak – így a cselekvõképtelen személyeknek is – a szociális intézményen belüli foglalkoztatásáról rendelkeznek. Az Sztv. e helyen „a foglalkoztatásra irányuló jogviszonyról” szól és az ellátottak koruk, fizikai és mentális állapotuknak megfelelõen „munka-rehabilitáció” vagy „fejlesztõ-felkészítõ foglalkoztatás” keretében végezhetnek munkát. Az Sztv. 99/D. § (1) bekezdése szerint a munka-rehabilitáció célja az ellátott munkakészségének – s ezen keresztül testi és szellemi képességeinek – megõrzése, fejlesztése és felkészítése a „magasabb szintre”, a fejlesztõ-felkészítõ foglalkoztatásra. A munka-rehabilitáció során történõ munkavégzésre vonatkozó Sztv.-beli szabályok alapján megállapítható, hogy az tartalmaz – a cselekvõképtelen személyek munkavégzését is keretbe foglaló – speciális rendelkezéseket. Az Sztv. 99/D. § (2) bekezdése szerint: „A munka-rehabilitáció az intézményi jogviszony keretében történik. A munka-rehabilitációban történõ részvételrõl az ellátott, illetve – amennyiben az ellátott jognyilatkozata a Ptk. 15/A. §-ának (1) bekezdése alapján semmisnek minõsülne – törvényes képviselõje írásban, a (3)–(6) bekezdésben foglaltak figyelembevételével megállapodást köt a szociális intézmény vezetõjével. Ez utóbbi esetben a megállapodást az ellátott aláírhatja. A megállapodás tartalmazza

Source: https://magyarkozlony.hu/hivatalos-lapok/db9916cca977136a0499afea7626e6ac3606a90a/dokumentumok/4a2ed5d72a0dcbde854d4cb4059425a69218a76d/letoltes